Met spoeg in jou Sanlamsnor | Die Joernaal van Kaalvoet
« Ek, ek met die Dayjob
Oom Willem en die wal »
Met spoeg in jou Sanlamsnor
Ek vlieg moreaand weer Jozi toe, die keer op 'n rooi errie. Dis vir my al hoe meer obvious dat ek te veel vlieg, want ek ken al al die mense.
Daar is altyd jou obvious business folk. Hulle reis in troppe. Gewoonlik is dit 'n baas, 'n appy wat hom probeer impress, en dan 'n 2IC wat gatvol is vir die charade. Hulle praat kliphard oor hoe die vergadering gegaan het en gebruik terme soos "I believe" en " I am of the opinion that" en verveeld oor die algemeen die lewende hel uit my uit.
Die volgende lot is gewoonlik in die versekering, het 'n snor, werk vir PSG Konsult of Sanlam en is oppad Durban toe. Hulle reis alleen en lees altyd een of ander leer. Ek het al geloer en daar is niks interessant in daai leers nie. Dis gewoonlik een of ander verslag deur 'n vreemde Amerikaner en daar is niks prentjies nie. Die ouens verloor gewoonlik belangstelling, haal hulle brille af en slaap dat die kwyl deur hulle snorre drup.
Die spul wat my erg fasineer is die ouers-met-kinders. Mens kry nie iets soos soet kinders op erries nie. Ek self was al gedryf tot so punt dat ek die pilot wou bribe om in 'n berg vas te vlieg. Hierdie tipe mense is altyd op hulle senuwees, en kom duidelik voor as mense wat min vlieg, selfs al reis hulle gereeld ( vir Avroy Slain ens). Ek vind dit altyd lagwekkend as hulle met 'n gedempte stemtoon 'n raserige peuter probeer stilkry. Dit werk nie. Soos wat die kitaar magitger as die swaard is, is 'n klap beter as 'n gefluister.
Mens kry soms 'n ou wat oppad is na een of ander seldsame sport se nasionale toernooi toe. Ek was nou die dag saam 'n Springbok Scrabble speler op die errie. Ek het nie eers besef die sport is nog wettig Suid van Engeland nou, so ek was merbaar oorbluf toe ek sien mens kan 'n Springbokscrabble speler wees. Maar mens moet toegee, daar is net soveel wat mens kan se oor spelling.
Ek sit ook soms en giggel vir die tannies wat by die kinders in die Transvaal gaan kuier. Alles freak hulle uit. Van die aankondigings (wat mos deesdae in Brits is) tot die invlugtydskrif (wat het van die Keur geword?). Hulle het duidelik iewers iets gemis, want mens kry deesdae swart lugwaardinne. Ai maar hulle is darem so dankbaar vir die whiskey.
En dan is daar natuurlik mens soos ek wat net vinnig twee van daai botteljies wyn wil drink en dan slaap.
op Junie 29, 2009 at 11:55 nm | Antwoord boendoe
😆 Goed opgesom!
op Julie 1, 2009 at 11:32 vm | Antwoord Sigeuner
Kaalvoet, EK is die antie meddie kinnirs! Hulle is gewoonlik moersoet. Dis net as ons vlieg. Hulle is elke dem keer naar en vol sinus en dan moet die hele vliegtuig dit weet, sorry….jy ook.
Miskien moet ek vir jou oorspluisies pos?
op Julie 1, 2009 at 2:03 nm | Antwoord BB
Goeiste gits!!! Is wragtig so!! (en ek is self 'n "Mamma" – oooeeee ek ril tot in my kleintoontjie as vrouens so na hulself verwys… anyways waar was ekke?? Oja!! Hemel behoed my langs 'n "Mamma" met kinders wat hulle op beskaafde wyse met my grimmige gesig probeer bangpraat: (fluister hard genoeg dat tot die pilot kan hoor: "Sjjjjjjjuuuuuttttt my love, you're bothering the 'antie'" – dan gee ek die evil eye. Ek dink bittermin besef dat ek self kinders het – en alhoewel ek ook nou nie Elvira heet nie en my kinders heelhuids annerkant uitgekom het en steeds uitkom vat ekke mos nou ook nie kik van kabouters en hulle "Mamma's" nie!
Magtig!! Smack die boudjies een keer hard genoeg dat boetie weet jy bedoel dit, sit hom wéér neer, al sit hy reeds hóé lekker, en praat hard genoeg dat die ander kan hoor jy dreig hom nie met hulle nie. Staan op vir jou (voor)regte as moeder en opvoeder en gee daai pak slae wat jy elke 5 minute belowe, want die hemel behoed my ek het op my laaste vlug van die Kaap af terug virre vrou gevra of haar ma haar ook so as kind gedreig het… 🙄 Helge het amper oppie sitplek agter ons gaan inklim tussen 2 anties wat toe al dik was van die lag en sy, die "Mamma" het haar so gewip dat boetietjie die drag slae van sy lewe nét daar op flight 714 gekry. Soveel so dat daar nie eers 'n verdere piep uit hom of "Mamma" gekom het virrie res van die vlug nie – maar sy het my dóódgekyk na die landing 😛
En dan kry jy die stomme mater wat aanhoudend met jou wil klets en sy vrou en kinders se foto's wil wys, want jy vlieg dan alleen – what the… 😕 JUIS!!!
op Julie 2, 2009 at 2:49 nm | Antwoord Kaalvoet
EK wens meer mense wil hulle kinders moer op vliegtuie. Rerig https://kaalvoetsejoernale.wordpress.com/2009/03/30/as-sy-eers-begin-rev/
op Julie 2, 2009 at 8:00 nm | Antwoord Gathgogh
Kaalvoet, ek het gedreig om ene byrie venster uit te gooi en dit het biki gehelp. Kom ons los die oorpluisies. Weet jy wat sien ek vandag? Sikke nice, sagte kussinkies wat jy oor jou tande trek, dan kners jy nie die enemel af nie! Ek weet dit ganie help nie, maar jy gaan jou tande behou.